SALEE แจงเหตุภาวะศก.ชะลอ รายได้หาย กำไร Q1 หด 50%
SALEE แจงเหตุภาวะศก.ชะลอ รายได้หาย กำไร Q1 หด 50% หรือ มีกำไรสุทธิ 25.32 ล้านบาท จากช่วงเดียวกันของปีก่อนที่มีกำไรสุทธิ 50.56 ล้านบาท
15 พ.ค. 2558

บริษัท สาลี่อุตสาหกรรม จำกัด (มหาชน) หรือ SALEE รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 25.32 ล้านบาท หรือมีกำไรสุทธิ 0.02 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 50.56 ล้านบาท หรือมีกำไรสุทธิ 0.03 บาทต่อหุ้น
โดยผลการดำเนินงานที่มีกำไรลดลง เนื่องจากเนื่องจาก ภาวะเศรษฐกิจและการผลิตในประเทศที่ชะลอตัวลง ทำให้ส่งผลต่อการผลิตของธุรกิจหลักของบริษัท ทั้งด้านชิ้นส่วนพลาสติกและธุรกิจการพิมพ์ฉลาก ส่งผลให้ยอดขายลดลง เนื่องจากการแข่งขันทางด้านราคา ขณะที่ต้นทุนในการขายเพิ่มขึ้น และต้นทุนบางอย่างก็เป็นต้นทุนคงที่ที่ไม่ผันแปรตามยอดขายที่ลดลง เช่น ค่าเสื่อมราคาของเครื่องจักร